**Прилог 8.5. Процедуре и корективне мере у случају неиспуњавања и одступања од усвојених процедура оцењивања**

Процедуре везане за оцењивање на испиту, као и процедуре и корективне мере које се спроводе у случају неиспуњавања и одступања од усвојених процедура оцењивања дефинише документ *Стандарди и поступци обезбеђења квалитета Природно-матема­тичког факултета у Нишу*, који је донело Наставно-научно веће Природно-математичког факултета, на основу Стандарда 2. *Правилника о стандардима за самовредновање и оцењивање квалитета високошколских установа* („Службени гласник РС“, број 106/06) и члана 177 Статута Природно-математичког факултета Универзитета у Нишу.

Наведена питања регулисана су у одељку 5.5. и 8.3. документа *Стандарди и поступци обезбеђења квалитета Природно-математичког факултета у Нишу*, одељку 3.6. Оцењивање студената и испитни роковидокумента *Статут Природно-математичког факултета,* као и документима *Правилник о ближим условима остваривања студија на докторским академским студијама Природно-математичког факултета Универзитета у Нишу* и *Правилник о ближим условима остваривања студија на основним и дипломским академским студијама Природно-математичког факултета.*

У наставку је дат извод из документа *Стандарди и поступци обезбеђења квалитета Природно-математичког факултета у Нишу*.

**Контрола квалитета оцењивања** обухвата следеће поступке:

* Анализу резултата студентске евалуације рада наставника/сарадника; упитник садржи најмање једно питање о квалитету и поштовању стандарда оцењивања.
* Анализу резултата самосталне анкете коју, по потреби, уз сагласност Наставно-научног већа, може спровести Студентски парламент. Наставно-научно веће разматра целисходност и ваљаност организације евалуације.
* Анализу просечне оцене на сваком предмету, која се објављује на крају сваке школске године.
* Примедбе и сугестије студената чланова Комисије за контролу квалитета наставног процеса.
* Анализу критеријума оцењивања на предметима на којима је просечна оцена несразмерно висока, или несразмерно ниска.

Оцењивање студената обавља наставник датог предмета, у складу са Законом о високом образовању, Статутом Факултета и *Правилником о ближим условима остваривања студија на основним и дипломским академским студијама Природно-математичког факултета.*

Поступак праћења рада студената и оцењивања представља саставни део програма сваког курса. Поступак садржи: опис активности која се оцењује, број поена (минимални и максимални) који студент стиче реализацијом сваке активности, коначну оцену у односу на стечени збир поена. Укупни број поена које студент може остварити на једном курсу/премету јесте 100, а скала оцењивања униформна је за све предмете да би се обезбедила јасност у критеријумима оцењивања.

Са поступком и критеријумима оцењивања, као и са обавезама, наставник упознаје студенте на првом часу. Сваки студијски програм садржи прецизиране критеријуме оцењивања.

Анализу постигнутог успеха студената статистички обрађује Служба за наставу и студентска питања. Анализа успеха, метода и критеријума оцењивања обавља се и по групама сродних предмета на департману. Наставно-научно веће обједињује извештаје Службе за наставу и студентска питања и департмана о постигнутом успеху и доноси општу оцену о оствареним резултатима студената у претходној школској години. Анализа успеха студената осим статистичких показатеља, обухвата и:

* компарацију са претходним годинама, између департмана и између сродних и несродних предмета,
* уочене слабости и предлоге мера за побољшање – усавршавање система оцењивања.

Наставно-научно веће врши и процене метода и критеријума оцењивања, при чему узима у обзир и резултате студентске евалуације рада наставника, те Деканату предлаже мере у вези са уоченим неправилностима у дистрибуцији успеха.

На основу Извештаја наставно-научног већа, Комисија за обезбеђење квалитета анализира и предупређује појаве које су у супротности са општим актима Факултета, предлаже декану мере за отклањање уочених слабости и усавршавање система оцењивања.

Студентски парламент или/и организација могу у писаној форми доставити своје мишљење о оцењивању и/или успеху студената с предлогом мера за отклањање уочених слабости и усавршавање система праћења напредовања и оцењивања студената. Наставно-научно веће је у обавези да разматра ову оцену студената и предлоге.

За сваки предмет води се евиденција свих облика активности студената, а портфолио је доступан на увид студентима.

Добијене податке анкете о вредновању свих стандарда квалитета установе, коју попуњавају студенти путем информационог система, Рачунски центар прослеђује Комисији за обезбеђење квалитета, која врши даљу обраду и процену квалитета. наставника и сарадника,и то:

а) по предметима за сваког наставника и сарадника

б) по свеукупној оцени за наставнике и сараднике

в) на нивоу департмана

У случају 20% најслабије оцењених Комисија утврђује и остале параметре, које упоређује са овом оценом, а то су неки показатељи који се могу добити кроз информациони систем или друге анкете:

а) објективност оцењивања од стране појединих наставника и сарадника

б) припремљеност наставника и сарадника за час

в) редовност извођења наставе регистрована кроз информациони систем

На овај начин Комисија стиче увид у квалитет о појединим наставницима и сарадницима и о томе извештава декана, који обавља разговор са наставницима и сарадницима, а у случају глобално лоше оцењених катедри или департмана и са шефом катедре, тј. департмана. Лоше оцењени наставници/сарадници/катедре/департмана се наредне године са пажњом прате, уз редовне консултације продекана за наставу и студента продекана са наставницима, сарадницима и делегатима студената на предмету, а у случају поновљених лоших резултата Комисија подноси извештај Наставно-научном Већу, које може усвојити различите мере, као на пример: промену наставника/сарадника на предмету, итд.

Анкету студената о процени објективности оцењивања дефинисала је и обрађује Комисија за обезбеђење квалитета на Факултету. Анкетом су обухваћене процене објективности и непристрасности при оцењивању предметних наставника, као и организација појединих предмета и начин полагања. У зависности од резултата анкетирања, Комисија обавештава декана и продекана за наставу, који врше одговарајуће разговоре са наставницима и сарадницима ангажованим на предметима који нису добро оцењени. Такви предмети се детаљно прате у наредном периоду, а целокупна слика се ствара на основу укрштања добијених резултата са резултатима других анкета које оцењују стање предмета, ка о и подацима који се могу добити из информационог система.

Анкету студената о квалитету завршених студијских програма, дефинише и обрађује Комисија за обезбеђење квалитета наставе на Факултету. Анкету попуњавају студенти након завршеног студијског програма. На основу резултата анкетирања стиче се утисак у начин полагања и организацију испита у оквиру студијског програма, однос између предавања и студената на студијском програму, услове за рад и план и програм завршеног студијског програма и слично. У складу са потребама, на поједине резултате анкетирања скреће се пажња декану, али и Наставно-научном већу, где се предлажу и усвајају одговарајуће измене студијских програма, као што су модификације плана и програма, организације предмета и испита, и друго.

Анкету студената о усклађености ЕСПБ са оптерећењем студената, дефинише и обрађује Комисија за обезбеђење и унапређење квалитета наставе на Факултету. Анкета се спроводи путем информационог система Факултета, а попуњавају је сви студенти, након измирених обавеза на појединим предметима. Врши се процена усклађености ЕСПБ бодова са обимом предмета, али и са уложеним радом студената у праћење наставе и одрађивање предиспитних и испитних обавеза. О резултатима анкете обавештава се и Наставно-научно веће, које спроводи адекватне корективне мере, било да је реч о прерасподели постојећих ЕСПБ или о корекцијама самих курсева које се односе на обим предмета, количину обавеза студената по предметима, начин спровођења наставе, и слично.